**SkyShowtime обяви официалните дати на лансирането си в Централна и Източна Европа по време на ексклузивно събитие в Амстердам**

*Стрийминг платформа обяви разрастването си в Европа.*

*Услугата ще стартира в Босна и Херцеговина, България, Хърватия, Косово, Черна Гора, Сърбия и Словения на 14-и декември 2022 г.*

*Албания, Чехия, Унгария, Република Северна Македония, Полша, Румъния и Словакия са следващите страни, в които ще стартира през февруари 2023 г.*

SkyShowtime – следващата най-голяма стрийминг платформа в Европа – тази вечер беше домакин на ексклузивно събитие в Амстердам, на което гостуваха известни личности и лидери в бранша от целия свят.

По време на речта си на сцената, главният изпълнителен директор на SkyShowtime Монти Сархан разкри, че услугата ще стартира през декември в множество страни от Централна и Източна Европа. Впечатляващото предложение на SkyShowtime за ексклузивно и неповторимо забавление ще бъде налично в Босна и Херцеговина, България, Хърватия, Косово, Черна Гора, Сърбия и Словения на **14-и декември**. Този списък скоро ще се допълни от Албания, Република Чехия, Унгария, Република Северна Македония, Полша, Румъния и Словакия **през февруари 2023 г.**

Обединявайки на едно място развлекателното съдържание от най-известните световни филмови студиа и разказвачи на истории, SkyShowtime разполага с хиляди часове качествено забавление за цялото семейство. Платформата ще бъде дом на богата селекция от най-очакваните сериали и филми на световната сцена.

Главният изпълнителен директор на SkyShowtime - Монти Сархан, сподели: „SkyShowtime беше създаден за Европа и сме изключително радостни да кажем на нашите потребители в Централна и Източна Европа, че е време за SkyShowtime. Много се вълнуваме, че ще им предоставим ексклузивен достъп до най-новите сериали и филми от нашите емблематични и световноизвестни студиа, както и първокласна поредица от качествено забавление. След успешен старт в Северна Европа и Португалия, нашето разпространение в тези важни пазари и доставянето на SkyShowtime до още повече хора в Европа е изключително важно постижение за нас.“

Събитието, което даде старт на услугата в Европа, се състоя в Амстердам, като негов водещ беше филмовият журналист и телевизионно лице, носителят на множество награди – Алекс Зейн. Той разкри всички нови и ексклузивни програми, които ще празнуват премиерата си в SkyShowtime през следващите месеци.

SkyShowtime ще излъчва премиери на блокбъстъри, първокласни нови сериали, съдържание за деца и семейства, както и подбрана селекция от заглавия на Universal Pictures, Paramount Pictures, Nickelodeon, DreamWorks Animation, Paramount+, SHOWTIME, Sky Studios и Peacock – всички от които могат да бъдат гледани на едно място. SkyShowtime ще включва и локално съдържание, документални филми и специални програми.

Звезди от новите сериали на SkyShowtime като **Итан Пек** и **Ребека Ромейн** от „Стар Трек: Странни нови светове“ (Star Trek: Strange New Worlds), **Демиан Бичир** от „Покани ме да вляза” (Let The Right One In) и **Клара Ругард** от „Възходът“ (The Rising) присъстваха на събитието.

Други таланти, които присъстваха, са **Боким Уъдбайн** и **Йерин Ха** от „Хейло” (Halo), **Джейк Лейси** и **Колин Ханкс** от „Семеен приятел” (A Friend of the Family) и **Джеф Уилбуш** и **Джулиана Канфийлд** от „Призванието” (The Calling).

SkyShowtime стартира първо в Дания, Финландия, Норвегия и Швеция на 20-и септември тази година, преди да достигне до Холандия и Португалия на 25-и октомври. След старта си в Босна и Херцеговина, България, Хърватия, Косово, Черна Гора, Сърбия и Словения през декември, SkyShowtime ще продължи да се разпространява и в Испания, Андора и Централна и Източна Европа през първото четиримесечие на 2023 г.

Допълнителна информация за програмите и цените за Централна и Източна Европа ще бъде обявена преди лансирането на SkyShowtime на 14-и декември.

**За повече детайли, моля посетете:**

Уебстраница: [www.skyshowtime.com](https://protect-eu.mimecast.com/s/Y12yCD9qHg08Vlt54eDL?domain=skyshowtime.com/)

Пресстая: [corporate.skyshowtime.com](https://protect-eu.mimecast.com/s/HexGCRolT7mGmpu9TRJ1?domain=corporate.skyshowtime.com)

LinkedIn: [www.linkedin.com/company/skyshowtime](https://protect-eu.mimecast.com/s/-1C9CJq8I05jYEfvGOoK?domain=linkedin.com)

За повече информация, изпратете имейл на skyshowtimeenquiries@mcsaatchi.com

**За SkyShowtime**

SkyShowtime е нова стрийминг услуга, която вече е налична в Дания, Финландия, Норвегия, Швеция, Холандия и Португалия. SkyShowtime ще продължи да се разпространява в Испания, Андора и Централна и Източна Европа (ЦИЕ) през първото четиримесечие на 2023 г.

SkyShowtime доставя най-доброто от света на забавлението, филмите и сериалите на емблематичните компании Universal Pictures, Paramount Pictures, Nickelodeon, DreamWorks Animation, Paramount+, SHOWTIME®, Sky Studios и Peacock.

SkyShowtime ще бъде наличен в повече от 20 Европейски пазара, надминавайки 90 милиона домове. Услугата ще бъде предлагана в Албания, Андора, Босна и Херцеговина, България, Хърватия, Република Чехия, Дания, Финландия, Унгария, Косово, Черна Гора, Холандия, Република Северна Македония, Норвегия, Полша, Португалия, Румъния, Сърбия, Словакия, Словения, Испания и Швеция.